Diari Oficial de la Generalitat Valenciana


Sumari del DOGV 3414, del 18-01-1999 (1998/11623)

Ordre de 24 de novembre de 1998, de la Conselleria de Cultura, Educació i Ciència per la qual es modifica l'autorització del centre docent britànic a Espanya anomenat Caxton College, de Puçol (València).
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3414

Data del DOGV
:   18-01-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/11609


Data del document
:   24-11-1998

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 24 de novembre de 1998, de la Conselleria de Cultura, Educació i Ciència per la qual es modifica l'autorització del centre docent britànic a Espanya anomenat Caxton College, de Puçol (València). [1998/11691]
  
L'expedient l'ha iniciat la titularitat del centre en sol·licitud d'ampliació de l'autorització per a impartir Year 10 (15 anys) i Year 11 (16 anys) i 100 llocs addicionals de la capacitat del centre.
  
L'Ordre de 10 de juliol de 1998, de la Conselleria de Cultura, Educació i Ciència (DOGV de 25 de setembre) va modificar l'autorització del centre docent britànic a Espanya Caxton College, i la va deixar de manera definitva des de Nursery (3 anys) fins a Year 9 (14 anys), per a alumnat espanyol i estranger i 800 llocs escolars de capacitat.
  
Atés que consta en l'expedient certificat del British Council sobre el resultat de la inspecció britànica, on es constata el compliment dels requisits per a l'autorització temporal, fins al 31 de desembre de 1999, per a impartir els cursos Year 10 i Year 11, i l'increment de capacitat en 100 llocs escolars.
  
Vists la Llei Orgànica 8/1985, de 3 de juliol (BOE de 4 de juliol), Reguladora del Dret a l'Educació, la Llei Orgànica 1/1990, de 3 d'octubre d'Ordenació General del Sistema Educatiu, el Reial Decret 806/1993, de 28 de maig (BOE de 23 de juny) sobre règim de centres estrangers a Espanya, i la resta legislació que siga d'aplicació.
  
Fent ús de les atribucions que en conferix l'article 35 de la Llei de Govern Valencià,
  
ORDENE
  
Primer
  
Modificar l'autorització del centre britànic que més avall s'indica, ampliar-la per als cursos de Year 10 (15 anys) i Year 11( 16 anys) i establir la seua capacitat en els termes que s'especifiquen:
  
Centre: Caxton College
  
Titular: Caxton College, SL
  
Domicili: Ctra. Barcelona, s/n
  
Localitat: Puçol
  
Provincia: València
  
Codi: 31152318
  
Ensenyaments autoritzats: Currículum Nacional d'Anglaterra i País de Gal·les.
  
Té caràcter definitiu des del curs Nursery (3 anys) fins a Year 9 (14 anys) i una capacitat total de 800 alumnes.
  
Té caràcter temporal, fins al 31 de desembre de 1999, de Year 10 (15 anys) a Year 11 (16 anys) i una capacitat per als mencionats cursos de 100 llocs escolars.
  
Transcorreguda la data anterior, la present autorització temporal dependrà d'una inspecció posterior britànica.
  
Alumnat autoritzat: espanyol i estranger.
  
Segon
  
El centre haurà d'impartir el currículum de llengua i cultura espanyoles, així com la llengua pròpia de la Comunitat Valenciana, establits per l'administració Educativa, conformement al que es disposa en l'article 11 i la disposició transitòria segona del Reial Decret 806/1993.
  
Tercer
  
El reconeixement dels estudis cursats s'ajustarà a allò disposat en la normativa reguladora de l'homologació i convalidació de títols i estudis estrangers d'educació no universitària, segons el que disposa l'article vuité del Reial Decret 806/1993.
  
Disposició addicional
  
Dita autorització donarà lloc a la corresponent inscripció en el Registre de Centres Docents de la Comunitat Valenciana.
  
Contra la present ordre, que posa fi a la via administrativa, l'interesat podrà interposar recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua notificació. Abans de la interposició del recurs, caldrà comunicar-ho prèviament al conseller de Cultura, Educació i Ciència, tal com exigix l'article 110.3 de la Llei 30/1992.
  
València, 24 de novembre de 1998
  
El conseller de Cultura, Educació i Ciència
  
FRANCISCO E. CAMPS ORTIZ